《偈颂九十三首》
宋代·释梵琮

孤迥迥一尘不立，清寥寥目断千峰。
白云片片，流水重重。
蓦忽和盘掇转，却要唤西作东。
生铁团上，迸开罅缝。
枯河道里，露出鱼踪。
不是妙用，亦非神通。
大家无别事，平等主人翁。
咄，老来双耳聋。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。